1-a mezlernejo Xinhui

La 1-a mezlernejo de Xinhui (, ) estas publika plena mezlernejo en la urbodistrikto Xinhui de la metropolo Ĝjanmen kaj provinco Gŭangdongo de Ĉinio.

 Historio 
Establita la 20-an de oktobro 1905, ĉe la loko de la antaŭa Xinhui-a ekzamenejo, ĝi estis nomita la oficiala elemanta normala lernejo de Xinhui (新会官立初级师范学堂), kiu estis la plej frua mezlernejo establita en la urbodistrikto. 

En la sama jaro, ĝi estis renomita al Registara Mezlernejo Xinhui (新会官立中学堂).

En 1912, ĝi estis renomita al mezlernejo Xinhui (新会中学校).

En 1922, ĝi estis renomita al malalta mezlernejo Xinhui  (新会初级中学).

En 1931, ĝi estis renomita al 1-a gubernia mezlernejo Xinhui (新会县立第一中学).

En aprilo 1950, ĝi kuniĝis kun la mezlernejo Gangzhou kaj estis renomita al gubernia mezlernejo Xinhui kunliga en Huicheng (新会县立会城联合中学).

En 1952, ĝi estis denove oficiale nomita 1-a gubernia mezlernejo Xinhui (新会县第一中学).

En 1959, ĝi estis renomita al mezlernejo Huicheng (新会中学) dum la Kultura Revolucio.

En 1978, ĝi estis denove nomita al 1-a mezlernejo en gubernio Xinhui (新会县第一中学).

En 1992, ĝi estis renomita al 1-a mezlernejo de urbo Xinhui  (新会市第一中学).

En 2002, ĝi estis renomita al 1-a mezlernejo Xinhui en Jiangmen (江门市新会第一中学), sed la surskribo sur ĝia lernejpordego ankoraŭ estas 1-a mezlernejo de urbo Xinhui (新会市第一中学).

 Lerneja kampo 
En aprilo 2003, la distrikta registaro de Xinhui kunigis kaj reorganizis la edukajn resursojn de la 1-a mezlernejo Xinhui  kaj la mezlernejo Guifeng. La malalt-mezlerneja parto de 1-a mezlenejo Xinhui, kiu origine situis ĉe la sama adreso kun la alt-mezlerneja parto, estis translokigita al la originala loko de Guifeng. La 1-a mezlernejo Xinhui nun konsistas el du partoj: la ĉefa (alt-mezlerneja parto: n-ro 2, Huimin Okcidenta Vojo) kaj la Guifeng-a (malalt-mezlerneja parto: n-ro 57, Yucai Vojo), kovrante totalan areon de 170 000 kvadrataj metroj. En junio 2023, ĝi kunfandiĝis kaj reorganiziĝis kun mezlernejo Fengshanhu (antaŭe Siqian mezlernejo de Xinhui). En julio 2025, oni decidis komenci la konstruadon de nova kampuso oriente de Yucai Vojo, kovrante areon de ĉirkaŭ 21 000 kvadrataj metroj.

La ĉefa lerneja parto konservas historiajn konstruaĵojn:

 Librejo Xinhui Fengcai
 Akademio Xinhui (nun transdonita al la registaro kaj malfermita al la publiko)

La instrukonstruaĵo financita kaj konstruita de transoceanaj ĉinoj:

 Edukkonstruaĵo d-ro Huang Kejing: Donacita de D-ro Huang Ke-jing, ĝi nun funkcias kiel muzikklasĉambroj kaj instruĉambroj por la "Shenghua Klaso" (la "Shenghua Klaso" estas klaso de ĉirkaŭ 50 mezlernejanoj, kiuj intencas kandidatiĝi al 1-a mezlernejo Xinhui kaj kiuj atingis bonegajn rezultojn en la malferma ekzameno de la "Shenghua Programo").
 Scienca Konstruaĵo d-ro Huang Kejing: Donacita de D-ro Huang Ke-jing, ĝi nuntempe gastigas laboratoriojn por biologio, kemio kaj fiziko, kaj ankaŭ registradstudion por malfermaj kursoj.
 La memorkonstruaĵo Suzhouyuzhen: Donacita de Su Chengzhou, ĝi nun estas instruejo por gimnazio kun la oficejo de la Komitato de la Junulara Ligo apud ĝi.
 Halo Jiande: Donacita de Huang Qiu (黃球), ĝi nun estas gimnastikejo 
 Konstruaĵo Qinfen: Donacita de Huang Qiu, ĝi nun estas studenta dormejo kaj manĝohalo.

 Rimarkindaj eks-lernejanoj 
 En akademia kampo 
 Chen Guoda, geologo, akademiano de la Ĉina Akademio pri Sciencoj
 Liang Zongdai, moderna ĉina poeto, tradukisto kaj literatura kritikisto.

 En amaskomunikiloj 
 Hu Yuexin, diplomiĝis en 2008, novaĵoprezentisto de Ĉina Centra Televido.

 Eksteraj ligiloj 
 retejo pri la lernejo, arkivigita en oktobro 2016 ()

Kategorio:Lernejoj en Ĉinio